title: 2008/667/ПВР: Решение на Съвета от 7 април 2008 година за сключване на споразумение между Европейската космическа агенция и Европейския съюз относно сигурността и обмена на класифицирана информация

text:
               14.8.2008

               BG

               Официален вестник на Европейския съюз

               L 219/58

         РЕШЕНИЕ НА СЪВЕТА
   от 7 април 2008 година
   за сключване на споразумение между Европейската космическа агенция и Европейския съюз относно сигурността и обмена на класифицирана информация
   (2008/667/ПВР)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На своето заседание от 14 май 2007 г. Съветът реши да упълномощи председателството, подпомагано от генералния секретар/върховен представител (ГС/ВП) и с пълноценното участие на Комисията, да започне в съответствие с член 24 от Договора за Европейския съюз преговори с Европейската космическа агенция за сключване с агенцията от страна на Европейския съюз на изчерпателно споразумение в областта на сигурността.

               (2)

               След като бе упълномощено да започне преговори, председателството, подпомагано от ГС/ВП, проведе преговори за споразумение с Европейската космическа агенция относно сигурността и обмена на класифицирана информация.

               (3)

               Споразумението следва да бъде одобрено,

         РЕШИ:
   Член 1
   Споразумението между Европейската космическа агенция и Европейския съюз относно сигурността и обмена на класифицирана информация се одобрява от името на Европейския съюз.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето/лицата, упълномощено/и да подпише/подпишат споразумението, което обвързва Европейския съюз.
   Член 3
   Настоящото решение поражда действие от деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Люксебмург на 7 април 2008 година.

            За Съвета

            Председател

         R. ŽERJAV

    ---documentbreak---

               14.8.2008

               BG

               Официален вестник на Европейския съюз

               L 219/59

         ПРЕВОД
   СПОРАЗУМЕНИЕ
   между Европейската космическа агенция и Европейския съюз относно сигурността и обмена на класифицирана информация
   ЕВРОПЕЙСКАТА КОСМИЧЕСКА АГЕНЦИЯ,
   наричана по-долу „ЕКА“, представлявана от своя генерален директор,
   и
   ЕВРОПЕЙСКИЯТ СЪЮЗ,
   наричан по-долу „ЕС“, представляван от председателството на Съвета на Европейския съюз,
   наричани по-долу „страните“,
   КАТО ВЗЕХА ПРЕДВИД Договора за Европейския съюз,
   КАТО ВЗЕХА ПРЕДВИД Конвенцията за създаване на Европейска космическа агенция, подписана в Париж на 30 май 1975 г. и влязла в сила на 30 октомври 1980 г.,
   КАТО ВЗЕХА ПРЕДВИД Споразумението между държавите, които са страни по Конвенцията за създаване на Европейска космическа агенция, и Европейската космическа агенция относно защитата и обмена на класифицирана информация, подписано в Париж на 19 август 2002 г. и влязло в сила на 20 юни 2003 г.,
   КАТО ОТЧИТАТ, че ЕКА и ЕС споделят целите за повишаване на собствената им сигурност по всички възможни начини,
   КАТО ОТЧИТАТ, че между ЕКА и ЕС следва да се развие сътрудничество по въпроси от общ интерес, свързани със сигурността, и че на 22 май 2007 г. Съветът на Европейския съюз и Съветът на ЕКА одобриха резолюция относно Европейската космическа политика, в която се подчертава, inter alia, необходимостта от подобряване на взаимодействието в областта на сигурността,
   КАТО ОТЧИТАТ, че в този контекст съществува постоянна необходимост от обмен на класифицирана информация между ЕКА и ЕС,
   КАТО ПРИЗНАВАТ, че цялостното и ефективно консултиране и сътрудничество може да наложи достъп до класифицирана информация на ЕКА и ЕС, както и обмен на класифицирана информация между тях,
   КАТО ОСЪЗНАВАТ, че подобен достъп и обмен на класифицирана информация изискват подходящи мерки за сигурност,
   СЕ СПОРАЗУМЯХА ЗА СЛЕДНОТО:
   Член 1
   За изпълнение на целите за укрепване на сигурността на всяка една от страните по всички възможни начини Споразумението между Европейската космическа агенция и Европейския съюз относно сигурността и обмена на класифицирана информация (наричано по-долу „споразумението“) се прилага за класифицирана информация, определена в член 2, която е предоставена или разменена между страните.
   Член 2
   За целите на настоящото споразумение „класифицирана информация“ означава всякаква информация (а именно знание, което може да бъде съобщено под всякаква форма) или материал, включително документи, определени от всяка една от страните с цел изискване на защита срещу непозволено разгласяване, която се обозначава като такава с класификация за сигурност (наричана по-долу „класифицирана информация“).
   Член 3
   За целите на настоящото споразумение,

               а)

               „ЕКА“ означава Европейската космическа агенция;

               б)

               „ЕС“ означава Съвета на Европейския съюз (наричан по-долу „Съветът“), генералния секретар/върховен представител и генералния секретариат на Съвета, и Комисията на Европейските общности (наричана по-долу „Европейската комисия“).

         Член 4
   Всяка от страните:

               а)

               пази и съхранява класифицирана информация по настоящото споразумение, предоставена от една от страните на другата или разменена между тях;

               б)

               гарантира, че предоставена или разменена класифицирана информация по настоящото споразумение запазва класификацията за сигурност, дадена ѝ от предоставящата страна. Получаващата страна пази и съхранява подобна класифицирана информация съгласно разпоредбите, определени в собствените ѝ нормативни документи относно сигурността на класифицираната информация с равностойна класификация за сигурност, съгласно посоченото в договореностите за сигурност, които предстои да се установят съгласно член 11;

               в)

               не използва подобна класифицирана информация по настоящото споразумение за цели, различни от установените от предоставящата страна;

               г)

               не разкрива подобна класифицирана информация по настоящото споразумение на трети страни или на която и да е институция или орган на ЕС, които не са посочени в член 3, без предварителното съгласие на предоставящата страна;

               д)

               не позволява достъп до подобна класифицирана информация на физически лица, освен ако не е необходимо те да я знаят и, при необходимост, ако са преминали проверка за сигурност до необходимото ниво.

         Член 5
   1.   Класифицирана информация може да се разгласява или разпространява в съответствие с принципа на контрол от първоизточника от едната страна — предоставящата страна, на другата страна — получаващата страна.
   2.   Разпространяването или разгласяването на класифицирана информация на получатели, различни от посочените в член 3, изисква решение на получаващата страна след писмено съгласие от предоставящата страна, в съответствие с принципа на контрол от първоизточника, както е определено в разпоредбите ѝ за сигурност.
   3.   При изпълнението на параграфи 1 и 2 по-горе не е възможно широко разпространение на информацията, освен ако страните не установят и съгласуват процедури по отношение на някои категории информация, свързани с техните оперативни изисквания.
   Член 6
   Всяка от страните и нейните органи, определени в член 3 от настоящото споразумение, гарантират, че разполагат със система и мерки за сигурност, базирани на основните принципи и минимални стандарти за сигурност, определени в съответните законови и подзаконови разпоредби и отразени в договореностите, които предстои да се установят съгласно член 11, с цел да се гарантира, че към класифицираната информация по настоящото споразумение се прилага равностойно ниво на защита.
   Член 7
   1.   Страните гарантират, че всички лица, които при изпълнение на служебните си задължения изискват достъп или чиито задължения или функции им позволяват достъп до класифицирана информация, предоставена или разменена съгласно настоящото споразумение, са преминали изискваната проверка за сигурност, преди да им бъде предоставен достъп до такава информация.
   2.   Процедурите за преминаване на проверка за сигурност се изработват така, че да се определи дали дадено лице, като се вземат предвид неговата лоялност и благонадеждност, може да има достъп до класифицирана информация.
   Член 8
   Страните взаимно се подпомагат по отношение на сигурността на класифицираната информация по настоящото споразумение и по въпроси от общ интерес в областта на сигурността. Посочените в член 11 органи провеждат, в рамките на съответните им задължения, установени съгласно посочения член, взаимни консултации и проверки за сигурност с цел оценка на ефективността на договореностите за сигурност.
   Член 9
   1.   За целите на настоящото споразумение

               а)

               по отношение на ЕС:
               цялата кореспонденция се изпраща на Съвета на следния адрес:

                           Council of the European Union

                           Chief Registry Officer

                           Rue de la Loi/Wetstraat, 175

                           B 1048 Brussels.

                     Цялата кореспонденция се препраща от главния регистратор на Съвета до държавите-членки и до Европейската комисия при спазване на параграф 2.

               б)

               по отношение на ЕКА,
               цялата кореспонденция се изпраща на следния адрес:

                           ESA Security Office

                           Via Galileo Galilei

                           I-00044 Frascati.

         2.   По изключение кореспонденция от едната страна, която е достъпна само за определени компетентни служители, органи или служби на тази страна, може по оперативни причини да се адресира и да е достъпна само за определени компетентни служители, органи или служби на другата страна, специално посочени като получатели, като се взема предвид тяхната компетентност и съгласно принципа „необходимост да се знае“. По отношение на ЕС тази кореспонденция се предава чрез главния регистратор на Съвета или главния регистратор на Дирекцията за сигурност на Европейската комисия, когато е адресирана до Европейската комисия. По отношение на ЕКА подобна кореспонденция се предава чрез службата за сигурност на ЕКА.
   Член 10
   Генералният директор на ЕКА, генералният секретар на Съвета и членът на Европейската комисия, отговарящ за въпросите на сигурността, следят за прилагането на настоящото споразумение.
   Член 11
   1.   За целите на прилагането на настоящото споразумение между трите органа, посочени в параграфи 2, 3 и 4, се установяват договорености в областта на сигурността с оглед определяне на стандартите за взаимна защита и опазване на сигурността на класифицираната информация, предоставена или разменена по настоящото споразумение.
   2.   Службата за сигурност на ЕКА под ръководството на генералния директор на ЕКА разработва договореностите за сигурност с оглед защита и опазване на сигурността на класифицираната информация, предоставена на или разменена с ЕКА по настоящото споразумение.
   3.   Службата за сигурност на генералния секретариат на Съвета под ръководството и от името на генералния секретар на Съвета, действащ от името на Съвета и под негов контрол, разработва тези договорености с оглед защита и опазване на класифицираната информация, предоставена на или разменена с Европейския съюз съгласно настоящото споразумение.
   4.   Дирекцията за сигурност на Европейската комисия, действаща под ръководството на члена на Комисията, отговарящ за въпросите на сигурността, разработва договореностите в областта на сигурността за защита и опазване на класифицирана информация, предоставена или разменена в рамките на Европейската комисия и нейните помещения съгласно настоящото споразумение.
   5.   По отношение на ЕКА договореностите в областта на сигурността, посочени в параграф 1, подлежат на одобрение от нейния Съвет.
   6.   По отношение на ЕС договореностите в областта на сигурността, посочени в параграф 1, подлежат на одобрение от Комитета за сигурност на Съвета.
   Член 12
   Органите, посочени в член 11, създават процедури, които да бъдат следвани в случай на доказано или предполагаемо нарушение по отношение на класифицираната информация по настоящото споразумение, включително нотифициране на другата страна за обстоятелствата и предприетите действия.
   Член 13
   Всяка страна поема своите разходи по прилагане на настоящото споразумение.
   Член 14
   Преди предоставянето или обмена на класифицирана информация по настоящото споразумение между страните посочените в член 11 органи, отговарящи за сигурността, следва да са потвърдили, че получаващата страна е в състояние да пази и съхранява информацията по настоящото споразумение по начин, съответстващ на договореностите, които предстои да се установят съгласно посочения член.
   Член 15
   Настоящото споразумение не възпрепятства страните да сключват други споразумения, свързани с предоставянето и обмена на класифицирана информация, за която се прилага настоящото споразумение, при условие че не противоречат на разпоредбите на настоящото споразумение.
   Член 16
   Всякакви различия между ЕКА и ЕС, възникващи от тълкуването или прилагането на настоящото споразумение, са предмет на преговори между страните.
   Член 17
   1.   Настоящото споразумение влиза в сила на първия ден от първия месец след датата, на която страните се нотифицират взаимно за изпълнението на вътрешните процедури, необходими за тази цел.
   2.   Всяка от страните уведомява другата страна относно всякакви промени в нейните законови и подзаконови разпоредби, които биха могли да засегнат защитата на класифицираната информация, посочена в настоящото споразумение.
   3.   Настоящото споразумение може да бъде преразгледано с цел обмисляне на евентуални изменения по искане на всяка една от страните.
   4.   Всякакво изменение на настоящото споразумение се извършва само писмено и по взаимно съгласие от страните. То влиза в сила след взаимна нотификация, както е предвидено в параграф 1.
   Член 18
   Настоящото споразумение може да бъде денонсирано от едната страна чрез писмено известие за денонсиране, изпратено до другата страна. Подобно денонсиране поражда действие шест месеца след получаването на нотификацията от другата страна, но не засяга задълженията, поети съгласно разпоредбите на настоящото споразумение. По-специално цялата класифицирана информация, предоставена или разменена съгласно настоящото споразумение, продължава да бъде защитена в съответствие с изложените тук разпоредби.
   В доказателство за което долуподписаните надлежно упълномощени лица подписват настоящото споразумение.

      Съставено в Брюксел на 18 юли 2008 година в два екземпляра на английски език.

            За Европейския съюз

            Генерален секретар

         J. SOLANA MADARIAGA

            За Европейската космическа агенция

            Генерален директор

         J.-J. DORDAIN


title: Решение на Съвета от 30 януари 2006 година за принципите, приоритетите и условията на Европейското партньорство със Сърбия и Черна гора, включително Косово, съгласно определението на Резолюция 1244 на Съвета за сигурност на Организацията на обединените нации от 10 юни 1999 година и за отмяна на Решение 2004/520/ЕО

text:
Важна правна забележка

|

32006D0056

Официален вестник n° L 035 , 07/02/2006 стр. 0032 - 0056

		20060130Решение на Съветаот 30 януари 2006 годиназа принципите, приоритетите и условията на Европейското партньорство със Сърбия и Черна гора, включително Косово, съгласно определението на Резолюция 1244 на Съвета за сигурност на Организацията на обединените нации от 10 юни 1999 година и за отмяна на Решение 2004/520/ЕО(2006/56/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 533/2004 на Съвета от 22 март 2004 г. за установяването на европейски партньорства в рамките на процеса на стабилизиране и асоцииране [1], и по-специално на член 2 от него,като взе предвид предложението на Комисията,като има предвид, че:(1) Срещата на Европейския съвет в Солун на 19 и 20 юни 2003 г. подкрепи въвеждането на европейските партньорства като средство за прилагане на Европейската перспектива на страните от Западните Балкани в рамките на процеса на стабилизиране и асоцииране.(2) Регламент (ЕО) № 533/2004 предвижда Съветът да вземе решение относно принципите, приоритетите и условията, които са заложени в европейските партньорства, както и относно последващи изменения в тях.(3) На 14 юни 2004 г. Съветът прие първо Европейско партньорство със Сърбия и Черна гора, включително Косово, съгласно определението на Резолюция 1244 на Съвета за сигурност на Организацията на обединените нации от 10 юни 1999 г. [2] (наричано по-долу "Косово (РССООН 1244)"). Подходящо е Европейското партньорство да се осъвремени, за да се определят обновените приоритети за по-нататъшната работа на основата на констатациите на Докладите от 2005 г. за напредъка за подготовката, осъществена от Сърбия и Черна гора и Косово (РССООН 1244) за по-нататъшна интеграция с Европейския съюз.(4) Регламент (ЕО) № 533/2004 заяви, че последващите дейности по европейските партньорства ще бъдат гарантирани в рамките на механизмите, изградени в процеса на стабилизиране и асоцииране.(5) За да се подготвят за по-нататъшна интеграция с Европейския съюз, компетентните власти на Сърбия и Черна гора следва да разработят план с график и конкретни мерки за прилагане на приоритетите на това Европейско партньорство. Тъй като Косово понастоящем се намира под временно международно управление по силата на РССООН 1244, е необходимо да се разработи отделен план за прилагане на приоритетите относно Косово в правомощията на Временната администрация на Организацията на обединените нации в Косово.(6) Решение 2004/520/ЕО следва да бъде отменено,РЕШИ:Член 1В съответствие с член 1 на Регламент (ЕО) № 533/2004, принципите, приоритетите и условията на Европейското партньорство със Сърбия и Черна гора, включително Косово (РССООН 1244), са определени в приложението, което е неразделна част от настоящото решение.Член 2Прилагането на Европейското партньорство ще се оценява чрез рамката на механизмите, изградени в процеса на стабилизиране и асоцииране, и по-специално годишните доклади за напредъка, представяни от Комисията.Член 3Решение 2004/520/ЕО се отменя.Член 4Настоящото решение влиза в сила на третия ден след публикуването му в Официален вестник на Европейския съюз.Съставено в Брюксел на 30 януари 2006 година.За СъветаПредседателU. Plassnik[1] ОВ L 86, 24.3.2004 г., стр. 1.[2] Решение 2004/520/ЕО на Съвета от 14 юни 2004 г. за принципите, приоритетите и условията на Европейското партньорство със Сърбия и Черна гора, включително Косово, съгласно определението на Резолюция 1244 на Съвета за сигурност на Организацията на обединените нации от 10 юни 1999 г. (ОВ L 227, 26.6.2004 г., стр. 21).--------------------------------------------------20060130ПРИЛОЖЕНИЕСЪРБИЯ И ЧЕРНА ГОРА, ВКЛЮЧИТЕЛНО КОСОВО: ЕВРОПЕЙСКО ПАРТНЬОРСТВО 2005 Г.1. ВЪВЕДЕНИЕСрещата на Европейския съвет в Солун утвърди въвеждането на европейските партньорства като средство за прилагане на Европейската перспектива на страните от Западните Балкани, в рамките на процеса на стабилизиране и асоцииране.Първото Партньорство със Сърбия и Черна гора, включително Косово (РССООН 1244) бе прието от Съвета на 14 юни 2004 г. Уместно е да се осъвремени това първо партньорство на основата на констатациите на Докладите за напредъка на Сърбия и Черна гора и Косово (РССООН 1244) на Комисията от 2005 г. Второто Европейско партньорство определя нови приоритети за действие. Новите приоритети са съобразени с конкретните нужди и етап на подготовка и ще бъдат осъвременени при необходимост. Европейското партньорство дава насоки и по отношение на финансовата помощ за Сърбия и Черна гора, включително Косово (РССООН 1244).Очаква се, че компетентните власти в Сърбия и Черна гора ще разработят план, който включва график и конкретни мерки за постигане на приоритетите на Европейското партньорство. Тъй като Косово понастоящем се намира под временно международно управление, по силата на Резолюция 1244 на Съвета за сигурност на Организацията на обединените нации, е необходимо да се разработи отделен план за прилагане на приоритетите относно Косово в правомощията на Временната администрация на Организацията на обединените нации в Косово.2. ПРИНЦИПИПроцесът на стабилизиране и асоцииране продължава да бъде рамката за европейския курс на страните от Западните Балкани по целия път до бъдещото им присъединяване.Основните определени приоритети се отнасят до възможностите да бъдат изпълнени критериите, определени от Срещата на Европейския съвет в Копенхаген през 1993 г. и условията, поставени за процеса на стабилизиране и асоцииране, по-специално условията, определени от Съвета в неговите Заключения от 29 април 1997 г. и от 21 и 22 юни 1999 г., съдържанието на заключителната декларация от Срещата на високо равнище в Загреб на 24 ноември 2000 г. и Дневния ред от Солун.3. ПРИОРИТЕТИПриоритетите, които са определени в настоящото Европейско партньорство са подбрани на основата на оценката, че е реалистично да се очаква, че Сърбия и Черна гора, включително Косово (РССООН 1244) могат да ги осъществят до край или да постигнат значителен напредък към прилагането им през следващите няколко години. Прави се разграничение между краткосрочните приоритети, които се очаква да бъдат осъществени в рамките на една до две години, и средносрочни приоритети, които се очаква да бъдат осъществени в рамките на три до четири години. Приоритетите се отнасят както до законодателството, така и до неговото прилагане.Като се отчитат значителните разходи, свързани с изпълнението на всички изисквания на ЕС, както и сложността на тези изисквания в някои области, на този етап настоящото партньорство не включва всички важни задачи. Бъдещите партньорства ще включват по-нататъшни приоритети в съответствие с постигнатия от страната напредък.Измежду краткосрочните приоритети бяха откроени и групирани основните приоритети, които се посочват в началото на списъците на приоритетите. Поредността на тези основни приоритети не означава подреждане по значимост.Приоритетите, които се отнасят до Сърбия и Черна гора, и приоритетите, които се отнасят специално до Косово, са дадени в приложените списъци.4. ПРОГРАМИРАНЕПомощта, която се предоставя от Общността в рамките на процеса на стабилизиране и асоцииране на страните от Западните Балкани ще се предоставя чрез съществуващите финансови инструменти, по-конкретно с Регламент (ЕО) № 2666/2000 на Съвета от 5 декември 2000 г. относно помощта за Албания, Босна и Херцеговина, Хърватия, Съюзна република Югославия и Бившата югославска република Македония [1]. Поради това настоящото решение няма да има финансови последици. Сърбия и Черна гора, включително Косово (РССООН 1244), могат да имат достъп до финансиране по многостранни и по хоризонтални програми.5. УСЛОВНОСТПомощта от Общността в рамките на процеса на стабилизиране и асоцииране се предоставя на страните от Западните Балкани под условието да е налице по-нататъшен напредък в изпълнението на критериите от Копенхаген, както и напредък в посока на изпълнение на конкретните приоритети на настоящото Европейско партньорство. При неспазване на тези условия Съветът би могъл да предприеме съответните мерки съгласно член 5 от Регламент (ЕО) № 2666/2000. Помощта от Общността ще се предоставя и при положение, че са налице условията, определени от Съвета в неговите заключения от 29 април 1997 г. и от 21— 22 юни 1999 г., по-конкретно що се отнася до задължението на получателите да осъществят демократични, икономически и институционални реформи.6. МОНИТОРИНГПрилагането на Европейското партньорство ще бъде оценявано чрез рамката на механизмите, изградени като част от процеса на стабилизиране и асоцииране, по-специално годишните доклади, представяни от Комисията.СЪРБИЯ И ЧЕРНА ГОРА [2]КРАТКОСРОЧНИ ПРИОРИТЕТИОсновни приоритети- Да се зачита напълно Конституционната харта и да се гарантира ефективното функциониране на Държавния съюз (по-конкретно по отношение на компетенциите на Съда на Сърбия и Черна гора, функционирането на Парламента на Държавния съюз и приемането на нормативна уредба относно устойчивото финансиране на Държавния съюз); да се възприеме градивен подход при прилагане на разпределението на правомощията между Държавния съюз и републиките.- Да се положат по-нататъшни неотслабващи усилия за прилагане на реформата на публичната администрация, включително системата на заплащане на държавните служители, да се гарантира прозрачно набиране на служители, професионализъм и отговорна отчетност; по-конкретно да се засилят структурите за европейска интеграция на всички равнища (включително по отношение на ресорните министерства и парламентите) и да се подобри сътрудничеството помежду им.- Да се следва с решителност курса на реформата на съдебната власт, за да се гарантира нейната независимост, професионализъм и ефективност, по-конкретно да се преразгледа системата за набиране на служители и кариерно развитие, която да се основава на технически и професионални критерии, избягване на политически влияния, както и сигурност и постоянност на назначенията в съдебната власт.- Да се гарантира ефективен демократичен контрол върху въоръжените сили чрез засилване на парламентарния контрол и изграждане на прозрачно финансово управление.- Да се гарантира пълно сътрудничество с Международния наказателен трибунал за бивша Югославия (МНТБЮ).- Да се зачита напълно РССООН 1244 и да се усили диалога с Прищина. Да се насърчава участието на косовските сърби във временните институции на самоуправление. Да се проявява градивен подход по отношение на Косово.Политически изискванияДемокрация и върховенство на законаКонституционни въпроси- Да се преработят Конституциите на републиките в съответствие с европейските стандарти.Избори- В Сърбия: да се доведе докрай реформата в избирателното законодателство (включително избирателния регистър), в съответствие с препоръките на Офиса за демократични институции и човешки права; да се прилага напълно нормативната уредба относно финансирането на политическите партии.- В Черна гора: да се деполитизира избирателната администрация, в съответствие с препоръките на Офиса за демократични институции и човешки права и да се изгради прозрачна рамка за финансиране на изборните кампании.Публична администрация- В Сърбия: да се прилага нормативната уредба за създаване на службата на омбудсмана.- В Черна гора: да се засили административният капацитет на службата на омбудсмана; да се гарантират съответните последващи действия по препоръките на омбудсмана.Съдебна система- И в двете републики: да се приеме и да се прилага нормативна уредба относно задължително първоначално и непрекъснато обучение за съдиите, прокурорите и помощния съдебен персонал и да се засилят центровете за обучение; да започне да се рационализира системата на съдилищата и да се модернизират производствата, по-конкретно в областта на търговското право. Да се засили независимостта на системата на прокуратурата, особено института на прокурорите, които се занимават се с организираната престъпност.- В Сърбия: да се засили института на прокурора, който се занимава с военни престъпления; да се създадат административни и апелативни съдилища.Политика на борба с корупцията- И в двете републики: пълно да се прилагат в действие законите за конфликт на интересите.- В Сърбия: да се приеме и да се прилага цялостна стратегия за борба с корупцията и произтичащите от нея подробни Планове за действие, по-специално чрез изграждане на компетентен орган за тяхното прилагане.- В Черна гора: да се прилага стратегията за борба с корупцията, по-специално чрез изграждане на компетентен орган за нейното прилагане.Права на човека и защита на малцинствата- Да се спазват всички оставащи задължения, които произтичат от членството в Съвета на Европа. Да се гарантира единно ефективно спазване на тези задължения, на територията на целия Държавен съюз, по-специално по отношение на Европейската конвенция за правата на човека и основните свободи и Европейската конвенция за предотвратяване на изтезанията.- И в двете републики: да се предприемат щателни и прозрачни действия по всички случаи на предполагаемо малтретиране. Да се засилят службите за вътрешен контрол, които се занимават с малтретиране от страна на служители на правоприлагащите органи.- И в двете републики: да се подобрят условията в затворите, по-конкретно по отношение на уязвимите групи като например малолетни/непълнолетни нарушители; да се гарантира съответния мониторинг на условията в затворите за изтърпяващи дългосрочни присъди и за осъдени за организирана престъпност, да се гарантира по-нататъшно обучение на служителите в местата за лишаване от свобода, и да се подобрят условията за хора със специални нужди.- В Сърбия: да се прилага нормативната уредба относно изпълнението на наказанията.- Да се приеме цялостна антидискриминационна нормативна уредба.- В Сърбия: да се гарантира прилагането на медийното законодателство. Да се гарантира реална независимост на Съвета за електронни медии, както и справедливо и прозрачно разпределение на ефирните честоти за медийните оператори. Да се гарантира пълното и своевременно преобразуване на държавните електронни медии в обществени медии; да се доведе докрай преобразуването на радиото и телевизията на Сърбия в обществена медия в съответствие с европейските стандарти. Пълно да се прилага Законът за свободния достъп до информация.- В Черна гора: да се прилага Закона за осигуряване на достъп до публичната информация. Да продължи преобразуването на Радиото и Телевизията на Черна гора в обществена медия.- В Сърбия: да се насърчава развитието на организациите на гражданското общество финансово и в други отношения, по-специално чрез приемане на закон за сдруженията, и нормативна уредба относно правното положение на чуждестранни НПО.- В Черна гора: да се приеме стратегия относно сътрудничеството между НПО и правителствените органи.- В Сърбия: да се приеме адекватна нормативна уредба относно реституцията на недвижимата собственост и да се гарантира пълното ѝ прилагане, по-специално чрез разглеждане на въпроса за (държавната) градска недвижима собственост.- В Черна гора: пълно да се прилага нормативната уредба относно реституцията на недвижимата собственост.- Да се гарантира съответстващо сътрудничество между Държавния съюз и републиките, и където това е целесъобразно – на провинциално и местно ниво, по отношение на нормативната база и практическата защита на правата на малцинствата. Да се прилагат в действие Стратегиите и Плановете за действие относно интеграцията на ромите, включително завръщащите се.- В Сърбия: да се засили функционирането на националните съвети за малцинствата. Да се насърчават добрите междуетнически отношения, по-конкретно чрез предприемане на съответстващи мерки в областта на образованието. Да се насърчава участието на малцинствата в съдебната власт и правоприлагащите органи.- В Черна гора: да се приеме закон за защита на правата на малцинствата.Регионални въпроси и международни задължения- Да се зачита напълно Дейтънското споразумение.- Да се засилят регионалното сътрудничество и отношенията на добросъседство с оглед, inter alia, на насърчаване на помирението. Да се сключат и да се прилагат в действие спогодби със съседни страни, по-специално за свободна търговия, презгранично сътрудничество, борба с организираната престъпност, незаконния трафик и контрабандата, за съдебно сътрудничество, управление на границите, опазване на околната среда, за транспорта и енергетиката. Да се работи за сключването на бъдещата регионална Спогодба за свободна търговия в Югоизточна Европа.- Да се спомага за намиране на решение на неразрешените гранични въпроси с Хърватия и Босна и Херцеговина- Да се гарантира адекватно сътрудничество между Държавния съюз и републиките що се отнася до нормативната база и практическата защита на правата на бежанците и вътрешно разселените лица. Да се отменят всички дискриминационни разпоредби, по-конкретно в Черна гора в областта на пазара на труда, достъпа до вещни права, правна защита и достъп до гражданство; да се гарантира безпрепятствен достъп до здравни услуги и лични документи. Да се гарантира право на реален избор между устойчиво завръщане и интеграция. Да се допринася за гарантиране на прилагането на Декларацията от Сараево.Икономически изискванияВ Сърбия:- Да се постигне устойчива макроикономическа стабилност. Да продължи необходимото фискално приспособяване и консолидация, които да спомогнат за намаляване на външните дисбаланси и ограничаване на инфлационния натиск. Да се поддържа линия на предпазлива парична политика, подкрепена със съответната политика на валутния курс. Да се следва политика на умереност по отношение на заплатите и да се избягват увеличения на заплатите в публичния сектор, надхвърлящи темпа на растеж на производителността. Да се следи бързото разрастване на кредитния пазар и да се коригират съответно правилата за благоразумност. Да се доразвива и осъществява реформата на пенсионната система и да продължи реформата в системата на здравното осигуряване.- Да продължи извеждането на светло на сивата икономика и да се разшири данъчната основа чрез прилагане на система за управление на публичните разходи (съкровище, публичен вътрешен финансов контрол) и цялостни данъчни реформи, с по-малко облекчения и по-ниски ставки, по-конкретно върху работната сила.- Да се ускори преструктурирането и приватизацията на големите обществени и държавни предприятия, за да се засилят финансовата и корпоративна дисциплина. Да продължат производствата по несъстоятелност срещу силно задлъжнелите губещи дружества – обществена собственост, за да се намалят квазифискалните загуби. Да се ускори преструктурирането на големите предприятия за комунални услуги – публична собственост. Да се гарантира заделянето на достатъчни бюджетни ресурси за разходи, свързани със съкращения и преструктуриране.- Да се доведе докрай реформата в банковия сектор, по-конкретно приватизацията на държавните банки. Да продължи преструктурирането и приватизацията на застрахователния сектор.- Да се осъществи реформа на системата на регулиране и администриране на цените. По-конкретно, да продължи коригирането на цените в енергетиката в посока изравняване с нивата на покриване на разходите и като постепенно се заменят всички съществуващи субсидии за поевтиняване на цените за бедните потребители с преки трансфери.- Да се развие стабилен и функциониращ пазар на земя/недвижими имоти. Да се разработи нормативна уредба за кадастъра.- Да продължи да се насърчава заетостта и борбата с безработицата, по-конкретно чрез реформи в професионалното обучение и пазара на труда, с привличане за участие на всички участници в процеса; да се подобрят публичните услуги в сферата на заетостта и да се осигурят достатъчни кадрови и финансови ресурси за прилагане на политиката.- Да продължи извършването на необходимите промени в сръбския търговски режим, за да се съобрази с мерките за автономна търговия, правилата на СТО и бъдещия Договор за стабилизиране и асоцииране.В Черна гора:- Да се постигне устойчива макроикономическа стабилност. Да продължи необходимото фискално приспособяване и консолидация, за да се намалят външните дисбаланси.- Да се прилага системата за управление на публичните разходи.- Да се гарантират гъвкави механизми за определяне на цените на пазара на труда. Да се прилага Законът за заетостта, да се подобрят публичните услуги в сферата на заетостта и да се осигурят достатъчни кадрови и финансови ресурси за прилагане на политиката.- Да се доведе докрай останалата част от либерализацията на цените. Да продължи коригирането на цените в енергетиката в посока изравняване с нивата на покриване на разходите, чрез прилагане на новите система за определяне на тарифите за електроенергия. Постепенно да се заменят всички съществуващи субсидии за поевтиняване на цените за бедните потребители с преки трансфери.- Да се ускори преструктурирането на държавните предприятия. Да се доведе докрай приватизацията на предприятията – обществена собственост. Да се приеме и да се прилага Законът за надзор върху застраховането.- Да се развие стабилен и функциониращ пазар на земя/недвижими имоти. Да се приеме закон за пространствено планиране и закон за земята за строителни цели, както и да се гарантира ефективното им прилагане.- Да продължи извършването на необходимите промени в черногорските търговски режими, за да се съобразят с мерките за автономна търговия, правилата на СТО и бъдещия Договор за стабилизиране и асоцииране.Европейски стандартиВътрешен пазар- Да се отстранят съществуващи пречки и да се избягва създаването на нови пречки на общия пазар на Държавния съюз. Да се гарантира достъп до пазара на целия Държавен съюз на вътрешни и чуждестранни оператори по отношение на стоки, услуги, капитали и хора. Да се гарантира законодателно съгласуване и да се прилага принципа взаимно признаване на всички решения на републиките относно достъп до пазара.Свободно движение на стоки- Да продължат усилията за хармонизация на нормативната уредба относно стандартизация, сертификация, метрология, акредитация и оценка на съответствието с достиженията на правото на ЕС, за да се създадат благоприятни условия за търговия. Да започне приемането на европейските стандарти.- Да се създадат механизми за вътрешно съгласуване и уведомяване за нови технически разпоредби преди приемането им относно мерки, които влияят на търговията.- И в двете републики: Да се създадат правна рамка и административен капацитет за активна защита на потребителите в съответствие с политиката на ЕС за защита на потребителите.Свободно движение на капитали- И в двете републики: Да се прилага система на кореспондентски сметки в търговските банки, за да се гарантира свободното движение на капитали между републиките.Митническо и данъчно облагане- И в двете републики: Да продължи хармонизацията на митническата нормативна уредба и процедури с достиженията на правото на ЕС. Да продължи модернизацията на митническите администрации, за да се гарантира високо равнище на административен капацитет и борба с корупцията, презграничната престъпност и неспазване на задълженията към фиска. Да се засили административното сътрудничество и да се гарантира непрекъснато спазване на задълженията, свързани с прилагането на мерките относно преференциалната търговия (произход).- И в двете републики: по-нататъшно сближаване на данъчната нормативна уредба с достиженията на правото на ЕС. Да се подобри прилагането на данъчното законодателство, особено в частта на събирането на приходите и контрола, за да се намалят данъчните измами.- И в двете републики: да се възприемат и спазват принципите на Кодекса за поведение при корпоративното данъчно облагане и да се гарантира съответствието на новите данъчни мерки с тези принципи.Конкуренция- И в двете републики: да се изградят антимонополни режими, прилагани към всички дейности, които нарушават конкуренцията. Да се гарантира административен капацитет за ефективното и независимо прилагане на тези правила.- И в двете републики: да се укрепят точките за координация на държавната помощ и да се създаде пълна прозрачност в областта на държавната помощ, като първа стъпка за контрол върху държавната помощ.Обществени поръчки- Да се прилагат единни и ефективни режими на обществени поръчки и в двете републики. Да се гарантира прозрачност на процедурите, без разлика на стойността на договора, и недискриминация между сръбски, черногорски и европейски доставчици.Нормативна уредба на интелектуалната собственост- По нататъшно засилване на защитата на правата на интелектуална собственост, чрез приемане на оставащата част от законовата и подзаконовата нормативна основа. Да се гарантират наказателноправни норми и да се засили капацитета за прилагането и налагането на санкции в тази област, по-специално при граничните услуги.Статистика- И в двете републики: да се развие надеждна икономическа статистика. Да се преработи и да се приеме основния план за статистиката с оглед на това да се подобри качеството и разшири обхвата на статистиката. Да се координира прилагането ѝ между републиките и с Държавния съюз. Да се засили събирането и обработката на статистически данни за селското стопанство, в съответствие със стандартите и методиката на ЕС; да се доведе до край процеса на хармонизация с номенклатура на ХС 2000/2002. В Сърбия: да се приеме нормативна уредба относно статистиката.Отраслови политикиПромишленост и МСП- И в двете републики: да продължи прилагането на Европейската харта за малките предприятия.- В Сърбия: да продължи въвеждането на новата система за ускорена регистрация на фирмите и да се въведат по-бързи процедури за лицензиране. Да продължи въвеждането на оценки за въздействието на нормативната уредба. Да се подобрят възможностите за застъпничество и представителство на деловите среди. Да се доразвиват местните/регионалните структури за подкрепа на стопанската инициатива (клъстери, инкубатори, бизнес/технологични паркове).- В Черна гора: да се укрепи новосъздаденият самостоятелен орган за насърчаване на инвестициите. Да продължи изграждането на националния гаранционен фонд. Да се подобри застъпничеството (консултациите с деловите среди. Да се засилят усилията за оптимизиране на системите за лицензиране и да се ускори процеса на лицензиране. Да се въведе принципа на "мълчаливото съгласие" при лицензирането и регистрацията. Да започне въвеждането на оценки за въздействието на нормативната уредба. Да се подобри достъпа до финансиране и да се изградят структури за подкрепа на стопанската инициатива (клъстери, инкубатори, бизнес/технологични паркове).Селско стопанство и рибарство- В Сърбия: да продължи засилването на административния капацитет за разработване и прилагане на политики. Да се приеме и започне да се прилага рамкова нормативна уредба относно безопасността на храните, ветеринарния и фитосанитарен контрол; да се модернизират ветеринарните, фитосанитарни и санитарни лаборатории, инспекторати и контролни мерки по външните граници; да се доведе докрай създаването на система за идентификация и регистрация на едрия рогат добитък.- В Черна гора: да продължи укрепването на административен капацитет за разработване и прилагане на политики. Да се прилага Законът за ветеринарните въпроси (включително рибни продукти) и да се укрепят ветеринарните и фитосанитарни лаборатории; да се засилят контролните мерки. Да се ускорят усилията за хармонизиране на нормативната уредба с изискванията на ЕС в областта на ветеринарния и фитосанитарен контрол. Да се хармонизира системата за идентификация и регистрация на едрия рогат добитък с изискванията на ЕС.Околна среда- В Сърбия: да продължи хармонизирането на нормативната уредба с нормативната уредба и стандартите на ЕС (замърсяване на въздуха, управление на отпадъците и защита на природата); да се приеме и започне да се прилага национална стратегия за опазване на околната среда. Да се приеме и да започне да се прилага планираната стратегия за устойчиво развитие. Да се засили административния капацитет, по-специално на институциите и органите, които отговарят за планирането, издаването на разрешителни, инспекциите и контрола, както и управлението на проекти. Да се разработи многогодишен план за финансиране на инвестиции. Да се прилага приетата нормативна уредба, по-специално относно оценките на въздействието върху околната среда и промишленото замърсяване. Да започне да се изгражда съоръжение за обезопасяване и безопасно депониране на опасни отпадъци.- В Черна гора: да продължи хармонизирането на нормативната уредба с нормативната уредба и стандартите на ЕС, по-специално рамковата нормативна уредба за опазването на околната среда. Да се прилага и да се гарантира прилагането на приетата нормативна уредба. Да се разработи цялостна стратегия за опазване на околната среда (вода, отпадъци, въздух). Да се приеме плана за земеползване; Да се приеме стратегията за устойчиво развитие и секторни стратегии (интегрирано управление на крайбрежната зона, биоразнообразие, промяна на климата). Да се засили административният капацитет.Транспортна политика- Да се доведе докрай програмата и да продължи хармонизирането на нормативната уредба на въздухоплаването с достиженията на правото на ЕС с оглед на Общоевропейско авиационно пространство (ОАП).- Да се прилага Меморандумът за разбирателство относно развитието на основната регионална транспортна мрежа на Югоизточна Европа, включително служба за наблюдение на транспорта.- В Сърбия: да се приеме и да се прилага национална транспортна стратегия (автомобилни пътища, железопътен транспорт, въздухоплаване и водни пътища), с внимание към икономическата жизнеспособност на сектора. Да се прилага Закона за железниците. Да се довърши основния план за навигацията по вътрешните водни пътища.- В Черна гора: да се прилага Законът за автомобилния транспорт (включително изграждане на съответните структури за прилагането му). Да започнат да се заделят достатъчни ресурси за поддръжката на транспортната инфраструктура и съответните институции.Енергетика- Да започнат да се спазват поетите ангажименти в рамките на Договора за енергийната общност.- В Сърбия: пълно да се прилага Законът за енергетиката и да се гарантира безпрепятствено функциониране на независимата Агенция за регулиране на енергетиката; да продължат екологичните одити на съоръженията в енергетиката и да се разрешат проблемите с най-лошите замърсители. Да се гарантира разделяне на експлоатацията на мрежата, енергопроизводството и енергоразпределението с оглед на преструктурирането и приватизацията. Да се засилят необходимите административни структури. Да се отбележи по-нататъшен напредък към изграждане на регионален енергиен пазар (включително чрез подобряване на взаимната свързаност).- В Черна гора: да се довърши и да се прилага стратегията за развитие на енергетиката, включително стратегията за енергийна ефективност; да се засили административния капацитет на Министерството на икономиката в областта на енергетиката; да се разделят експлоатацията на мрежата, енергопроизводството и енергоразпределението и да се преструктурира електрическата компания. Да се укрепи Енергийния регулатор. Да се доведе докрай преструктурирането и либерализацията на вътрешния енергиен пазар; да се приватизира и/или да се даде възможност за развитие на публично-частни партньорства в сектора.Информационно общество и медии- В Сърбия: да се гарантира либерализация на сектора на електронните комуникации, независимо и ефективно функциониране на регулаторните органи и приемането и прилагането на необходимата нормативна уредба и съответните политики.- В Черна гора: да се насърчава конкуренцията на пазара чрез укрепване на Агенцията по далекосъобщенията, по-конкретно като се въведат необходимите гаранции за конкуренция и се определят срокове и условия за промени във взаимната свързаност.Финансов контрол- Да се разработи стратегия за публичен вътрешнофинансов контрол.Правосъдие, свобода и сигурностВизов режим, граничен контрол, убежище и миграция- Да се разработи общ подход за целия Държавен съюз относно интегрираното управление на границите и да се гарантира единното му прилагане на ниво на републиките, в съответствие със съответния Меморандум за разбирателство. Като последващи действия за изпълнение на решенията на Охридската регионална конференция по сигурността и управлението на границите, проведена през май 2003 г., да се прилагат краткосрочните мерки, които бяха приети от правителството.- В Сърбия: да се предприемат конкретни стъпки за въвеждане на най-добрите практики на гранична полиция; незабавно да се премине към демилитаризация на граничния контрол, която е съгласувана с органите на Държавния съюз.- В Черна гора: да се засили допълнително гражданският контрол на границите (включително обучение и оборудване, съвместими със стандартите на ЕС).- Да се разработи общ за целия Държавен съюз подход по въпросите, свързани с визовия режим, убежището и миграцията, в съответствие с Конституционната харта, по-специално чрез пълната хармонизация на визовите режими, които се прилагат в републиките. Да се изградят механизми за мониторинг на единното прилагане на тези политики на нивото на републиките.- Да се приемат Закон за убежището и в двете републики, и да се работи за сключване и прилагане на спогодби за реадмисия. В Сърбия: да се подобри капацитета и инфраструктурата на центъра за прием на търсещите убежище и бежанците. В Черна гора: да се изградят планираните центрове за прием на търсещите убежище и бежанците.Изпиране на пари- И в двете републики: да се гарантира ефективното прилагане на нормативната уредба срещу изпирането на пари и да се засилят звената за финансово разузнаване.Наркотици- И в двете републики: да се засили капацитета за борба с трафика на наркотици, да се разработи и да започне да се прилага национална стратегия за наркотиците, в съответствие със стратегията за наркотиците на ЕС.Полиция- Да се прилагат съгласувани институционални рамки за съдебно сътрудничеството и сътрудничеството между правоприлагащите органи между републиките, по-специално чрез пълното прилагане на Меморандумите за разбирателство, подписани от съответните министерства на правосъдието и вътрешните работи.- В Сърбия: да се прилага Законът за полицията, за да се въведе професионализъм и отчетност.- В Черна гора: да се прилагат в действие Законите за полицията и Законът за Агенцията за национална сигурност, да се гарантира професионализъм и отчетност.Борба с организираната престъпност и тероризма- Да се създадат ефективни институционални механизми за междуведомствено сътрудничеството в рамките на републиките и да се институционализира сътрудничеството помежду им.- И в двете републики: да се приеме нормативната уредба и да се изгради необходимия капацитет за изземване на имущество. Да се засили криминалното разузнаване. Да се приеме нормативна уредба относно защитата на личните данни и да се предприемат необходимите действия за подготовка за сключване на договор за сътрудничество с Европол. Да се засили борбата с трафика на хора, включително предоставянето на адекватна помощ и защита на жертвите.- Да се повиши ефективността на международното сътрудничеството и прилагането на съответните международни конвенции за тероризма; да се подобри сътрудничеството и обмена на информация между всички видове служби за сигурност и с други държави; да се предотврати финансирането и подготовката на терористични актове.СРЕДНОСРОЧНИ ПРИОРИТЕТИПолитически изискванияДемокрация и върховенство на законаПублична администрация- Да продължи укрепването на звената за европейска интеграция в ресорните министерства и механизмите на сътрудничество със службите за европейска интеграция.- В Сърбия: да продължи пълното прилагане на нормативната уредба за държавните служители и публичната администрация. Да се прилагат мерки за развитие на държавните служители като част от управлението на човешките ресурси. Да се подобри капацитета (за разработване на политика и междуведомствена координация) на публичната администрация на централно и местно ниво; да се изгради централизирана система за заплащане на труда. Да се укрепи процеса на разработване на икономическа политика. Да се приеме и да се осъществи реформа с цел децентрализация, която гарантира жизнеспособност на местните органи на управление.- В Черна гора: да се гарантира устойчивост на Службата за управление на човешки ресурси. Да се засили процеса на разработване на политика. Да се осъществи реформа, насочена към децентрализация.Реформа в отбраната- Да продължи процеса на преструктуриране и реформа на въоръжените сили, включително по целесъобразност, съкращаване (като се отчитат социалните последствия), конверсия и приватизация на военно имущество и отбранителната промишленост, както и по-голяма прозрачност и граждански контрол.Съдебна система- В Сърбия: да се приспособи националната стратегия за съдебна реформа и произтичащия от нея план за действие, особено в областта на назначаването и изпитателния срок за съдиите и независимостта на прокурорите. Да се разработи и прилага информационна мрежа за прокурорите на всички равнища; да се гарантира прилагането на съдебните решения. Да продължи укрепването на капацитета за съдебно преследване на военни престъпления във вътрешен план в пълно съответствие с международните задължения за сътрудничеството с МНТБЮ.- В Черна гора: да се гарантира съответстващо функциониране на Центъра за обучение на съдебната власт. Да се прилага стратегията за ИТ в съдебната власт.Политика на борба с корупцията- Да се гарантира пълно спазване на Конвенцията на ООН за борбата с корупцията.Права на човека и защита на малцинствата- Да се прилага антидискриминационната нормативна уредба.- Да се гарантира включването на деца с увреждания и деца от малцинствата в общата система на образование; реформа на системата за грижи за децата.- Да продължи да се насърчава интеграцията на малцинствата и добрите междуетнически отношения.Регионални въпроси и международни задължения- Да се подпомага интеграцията на бежанците, които решат да не се завръщат по домовете си. В Сърбия: Да се приеме нова нормативна уредба относно бежанците; да продължи да се прилага в действие Националната стратегия. В Черна гора: Да се прилага Националната стратегия за бежанците като част от цялостна стратегия за социално включване и социална интеграция.Икономически изискванияВ Сърбия:- Да продължи прилагането на устойчиви макроикономически политики; да продължи фискалната реформа и консолидация за по-нататъшно намаляване на външните дисбаланси и ограничаване на инфлационния натиск. Да се определят приоритети за публичните разходи в годишните и средносрочни бюджети; по-конкретно да се намалят квазифискалните загуби, причинявани от държавните или обществени дружества. Да продължи прилагането на умерена политика на доходите. Да продължи прилагането на реформата в пенсионната и в здравноосигурителната система.- Да се подобри бюджетния процес и финансовото управление; да се засили изграждането на капацитет за изготвяне и изпълнение на бюджета с цел определяне на приоритети. Да се подобри финансовото управление на централната и местната власт.- Да се създадат ефективни процедури за разкриване, разглеждане и последващи действия по случаи на подозрение за измама и други нарушения, които засягат национални и международни финансови средства.- Да продължи процеса на приватизация на големи обществени и държавни предприятия, и когато е целесъобразно – предприятия за комунални услуги – публична собственост, което да спомогне за увеличаване на дяла на частния сектор в икономиката.- Да се подобри стопанския климат, за да се насърчава развитието на частния сектор и заетостта в условията на конкурентни пазари, равнопоставеност и достъп до финансиране чрез развитие на финансовия сектор.- Да се засили функционирането на пазара на земя/недвижими имоти. Да се приеме и да се прилага нормативна уредба относно кадастъра и нормативна уредба, допускаща частна собственост върху земя в градски райони. Да започне поземлена реформа, преструктуриране и приватизация на големите стопанства.- Да продължат необходимите реформи с оглед спазването на правилата и изискванията на СТО, за да се ускори процеса на присъединяване към СТО.- Да се активизират усилията за подобряване на образователната система, включително основното образование, и да се създаде модерна система на професионално образование и обучение.- Да започне да се разработва и осъществява интегрирана политика относно изследователската дейност.В Черна гора:- Да продължи прилагането на устойчиви макроикономически политики; да продължи фискално приспособяване и консолидация за по-нататъшно намаляване на външните дисбаланси. Да се определят приоритети за публичните разходи в краткосрочните и средносрочните бюджети; по-конкретно, да се намалят субсидиите, трансферите и средствата за заплата на държавните служители. Непрекъснато да се намалява общия размер на публичните разходи като дял от БВП.- Да се подобри бюджетния процес и финансовото управление; да се засили изграждането на капацитет за изготвяне и изпълнение на бюджета с цел определяне на приоритети. Да се подобри финансовото управление на ниво централна и местна власт.- Да се създадат ефективни процедури за разкриване, разглеждане и последващи действия по случаи на подозрение за измама и други нарушения, които засягат национални и международни финансови средства.- Да се подобри стопанския климат, за да се насърчава развитието на частния сектор и заетостта в условията на конкурентни пазари, равнопоставеност и достъп до финансиране чрез развитие на финансовия сектор. Да се оптимизира съдебното производство по търговски спорове.- Да продължат необходимите реформи с оглед спазването на правилата и изискванията на СТО, за да се ускори процеса на присъединяване към СТО.- Да се активизират усилията за подобряване на образователната система, включително основното образование, и да се създаде модерна система на професионално образование и обучение.- Да започне да се разработва и осъществява интегрирана политика относно изследователската дейност.Европейски стандартиВътрешен пазарСвободно движение на капитали- Да се задълбочи либерализацията на краткосрочните и средносрочните движения на капитали и в двете републики.Свободно движение на стоки- Да се доразвива стандартизацията, по-конкретно чрез приемането на европейските стандарти. Да продължи транспонирането на новите директиви, директивите на глобалния подход и директивите по стария подход. Да се създаде структура за надзор на пазара, съгласно изискванията на достиженията на правото на ЕС.Митническо и данъчно облагане- Да се гарантира непрекъсната хармонизация на сръбската и черногорската нормативна уредба за митническото и данъчното облагане с достиженията на правото на ЕС и да продължи да се развива административния капацитет, за да се прилага митническото законодателство и да се осъществява борба с корупцията, презграничната престъпност и неспазването на задълженията към фиска.- Да се подобри прозрачността и обмена на информация с държавите-членки на ЕС, за да се подпомогне прилагането на мерки за предотвратяване на опитите за плащане на по-малко данъци или укриването на доходи.Статистика- И в двете републики: да се разработи надеждна икономическа статистика. Да се засили институционалния капацитет за изготвяне и публикуване на основни статистически данни, хармонизирани с европейските стандарти, в областта на стопанската статистика, статистиката на пазара на труда и националните сметки.Отраслови политикиПромишленост и МСП- И в двете републики: да се прилага Европейската харта за МСП.Селско стопанство и рибарство- В Сърбия: да продължи по-нататъшното изграждане на административен капацитет за разработване и прилагане на политики. Да се разработи и да започне да се прилага политика на развитие на селските райони. Да продължи подобряването на нормативната уредба и контролните мерки в областта на ветеринарния, санитарния, фитосанитарния контрол и безопасността на храните, включително лабораториите за вино. Да се подобри управлението на отпадъците и да се намали селскостопанското замърсяване. Да се укрепят системите на пазарите за селскостопанска продукция и храни, включително качествения контрол и анализа на опасностите и критичните контролни точки (ХАССП); да се намалят причиняваните от политиката изкривявания на пазарите за селскостопанска продукция и да се проведе реформа в Дирекция "Стоков резерв". Да се разшири системата за идентификация и регистрация на селскостопанските животни като се добавят и други видове животни. Да се разработи програма за модернизация на предприятията от хранително-вкусовата промишленост, за да отговарят на изискванията на ЕС.- В Черна гора: да продължи изграждането на административен капацитет за разработване и прилагане на политики. Да се разработи и да започне да се прилага политика на развитие на селските райони. Да се засили институционалния капацитет по отношение на безопасността на храните. Да се разработи програма за модернизация на предприятията от хранително-вкусовата промишленост, за да отговарят на изискванията на ЕС. Да започне да се работи за идентификация на дребния рогат добитък и регистрация на движението им. Да започне работа по осигуряване на ефективен контрол върху растениевъдството в страната, по-конкретно относно продукти, за които има конкретни изисквания на ЕС. Да се предприемат мерки за приближаване на политиката в областта на рибното стопанство до стандартите на ЕС, по-конкретно в областта на управление на ресурсите, инспекция и контрол, и пазарни, и структурни политики.Околна среда- И в двете републики: да продължи прилагането и да се гарантира прилагането на нормативната уредба, хармонизирана с достиженията на правото на ЕС. Да продължи да се прилага нормативната уредба за оценка на въздействието върху околната среда. Да се ратифицира и да започне прилагането на Протокола от Киото. Да се гарантира жизнеспособна финансова рамка за прилагането на средносрочна до дългосрочна политика на опазване на околната среда.- В Сърбия: да се приемат и да започне прилагането на стратегии относно замърсяването на въздуха, управлението на отпадъците и защитата на природата. Да продължи прилагането на националната стратегия за опазване на околната среда и на водната стратегия. Да продължи укрепването на административния капацитет на екологичните институции и органи. Да започне да се прилага многогодишния план за финансиране на инвестиции. Да приключи изграждането на съоръжение за обезопасяване и безопасно депониране на опасни отпадъци.- В Черна гора: да продължи хармонизирането на нормативната уредба с нормативната уредба и стандартите на ЕС, по-специално нормативната уредба относно замърсяването на въздуха, водата и отпадъците. Да започне прилагането на плана за земеползване и цялостната стратегия за опазване на околната среда. Да се разработи цялостна стратегия за опазване на околната среда (вода, отпадъци, въздух). Да започне прилагането на стратегията за устойчиво развитие и на секторни стратегии (интегрирано управление на крайбрежната зона, биоразнообразие, промяна на климата). Да продължи укрепването на административния капацитет на ресорните министерства и органи, които отговарят за екологичното планиране, издаването на разрешителни, инспекциите и мониторинга, както и за управлението на проекти.Транспортна политика- И в двете републики: да се засили изграждането на капацитет, включително подготовката на проекти за големи инвестиции. Да продължи заделянето на достатъчни ресурси за поддръжката на транспортната инфраструктура и институции.- Да се прилагат международните ангажименти по конвенциите на Международната организация за търговско корабоплаване и да се подобрят условията на морска безопасност на флота в светлината на Парижкия меморандум за разбирателство.Енергетика- И в двете републики: да се приеме и да се осъществява дългосрочна стратегия за екологично устойчива енергийна политика.- Да продължи изпълнението на поетите регионални и международни ангажименти в тази област с оглед на изграждането на конкурентен регионален енергиен пазар.Информационно общество и медии- И в двете републики: да се транспонира и да се прилага новата рамка на ЕС за електронните комуникации. Да се гарантира независимостта, достатъчни ресурси и компетентност на регулаторните органи. Да започне хармонизиране с достиженията на правото на ЕС в областта на аудиовизията.Финансов контрол- Да се разработят и да се прилагат действие принципите на децентрализираната управленска отговорна отчетност и функционална независимост на вътрешния одит в съответствие с международно приетите стандарти и най-добрата практика на ЕС.- Да се засили оперативния капацитет и функционалната и финансова независимост на Върховната институция за финансов контрол.- Да се разработят процедури и административен капацитет, за да се гарантира ефективна защита на финансовите интереси на ЕС.Правосъдие, свобода и сигурностВизов режим, граничен контрол, убежище и миграция- И в двете републики: да се изгради техническата инфраструктура и капацитета от човешки ресурси, за да се осъществява политика на интегрирано управление на границите, включително засилване на гранична полиция и митническите служби. Да се подобри облекченото преминаване на границите чрез изграждане на нови гранично-пропускателни пунктове. Да се засили сътрудничеството между органите, които отговарят за борбата с трафика на хора в републиките.Полиция- И в двете републики: да продължи преструктурирането; да се гарантира отговорна отчетност; да се осъществи реформа в образованието на полицията; да се гарантира сътрудничество между правоприлагащите органи.Борба с организираната престъпност и тероризма- И в двете републики: да се разработи ефективна система на защита на свидетелите, която да включва и регионални елементи. Да се засили борбата с икономическата и финансова престъпност (включително изпиране на пари и фалшификация на пари), измамите и корупцията, както и да се подобри съответната нормативна уредба. Да се спомогне за приемането на служители за връзка, командировани от държавите–членки на ЕС в съответните държавни органи за борба с организираната престъпност. Да се прилага Конвенцията от Палермо за транснационалната организирана престъпност.- В Сърбия: да се засили капацитета на Министерството на вътрешните работи (по-специално дирекцията за борба с организираната престъпност). Да се разработят процедури и капацитет да обмен на оперативна информация между органите.- В Черна гора: да се увеличи административния и съдебния капацитет за прилагане на Наказателния кодекс, по отношение на организираната престъпност. Да се засили Звеното за борба с организираната престъпност към Министерството на вътрешните работи и да се гарантира координация между всички правоприлагащи органи.КОСОВОСЪГЛАСНО ОПРЕДЕЛЕНИЕТО НА РЕЗОЛЮЦИЯ НА СЪВЕТА ЗА СИГУРНОСТ НА ОРГАНИЗАЦИЯТА НА ОБЕДИНЕНИТЕ НАЦИИ 1244 ОТ 10 ЮНИ 1999 Г.КРАТКОСРОЧНИ ПРИОРИТЕТИ- За да се гарантира сигурно, демократично и мултиетническо Косово, е необходимо да се работи за прилагането на Косовските стандарти, които са утвърдени от Съвета за сигурност на ООН.- В този контекст следва да се работи за постигането на следните приоритети:Ключови приоритети- Да се гарантира пълно зачитане на върховенството на закона и да се следва политика на нулева толерантност към корупцията, организираната престъпност и финансовата престъпност.- Да се гарантира демократично управление и предоставянето на публични услуги на всички хора в Косово чрез изграждане на професионална, отговорна, достъпна, представителна и прозрачна публична администрация, свободна от политическа намеса.- Да се постигне напредък в реформата на местното самоуправление като се вземат предвид мненията и интересите на всички общности в Косово, включително чрез отделянето на необходимите бюджетни средства и увеличаване на административния капацитет с цел подпомагане на процеса на децентрализация.- Да се създаде климат на междуетническа толерантност, устойчив мултиетнически модел и способстващ завръщането по домовете. Да се гарантира зачитането, сигурността, свободата на движение и участието на всички общности. Ясно да се осъдят всички прояви на отрицателно отношение към малцинствените общности. Енергично да се преследват всички междуетнически престъпления.- Да се създадат необходимите условия за осъществяване на инвестиции, търговия, заетост и икономически растеж в полза на всички общности.- Да се гарантира пълно съдействие на Международния наказателен трибунал за бивша Югославия към ООН (МНТБЮ).- Да се зачита напълно РССООН 1244 и да се интензифицира добре подготвен диалог с Белград. Да се проявява конструктивно отношение. Да се създадат необходимите условия за подпомагане на участието на косовските сърби в политическия процес.Политически изискванияДемокрация и върховенство на законаВременни институции на самоуправление- Да се гарантира пълно и ефективно функциониране на Събранието и неговите комисии, управата и общините, включително пълното зачитане на съответните процедурни правила и правата и интересите на всички общности.- Да се засили контрола върху изпълнителната власт и отговорната отчетност и прозрачност в рамките на Събранието.- Да се засили представителството на малцинствата във всички институции и сред държавните служители на общинско и централно равнище.- Да се подготви и осъществи преброяване на населението и жилищния фонд при пълно спазване на международните стандарти.Избори- Да се провеждат свободни, справедливи и прозрачни избори. Да се укрепи независимата и мултиетническа Централна избирателна комисия за своевременното провеждане на изборите през 2006 г.- Да се гарантира съответстващи места за гласуване, сигурност и други мерки, които гарантират възможността на всички общности да упражнят правото си на глас. Да се даде възможност на вътрешно разселените хора и бежанците да участват в изборите, дори ако нямат възможност да се завърнат в Косово.Публична администрация- За се укрепи капацитета за координация на управлението и да се определят по-точно отговорностите на централните и местни власти за гарантиране на единен подход при прилагане на политиките.- Да се гарантира прилагането на прозрачни процедури по набиране, прехвърляне, атестация, повишаване в ранг, поведение и освобождаване на държавните служители, включително служителите на Корпуса за защита на Косово (КЗК), полицията и съдебната система, и по отношение на финансовото управление.- Да се подобри качеството и наличието на основни публични услуги за всички общности, включително като средство за намаляване на търсенето на услугите, предоставяни от паралелни структури.- Да се изградят и да се поддържат ефективни институции за обучение на публичната администрация, свободна от политическо влияние. Да се подобри висшето образование по управление. Да се изгради Косовски институт по публична администрация като институция, която е способна да осъществява професионално обучение на всички държавни служители.- Да се приеме закон за управление на извънредни ситуации и да продължи да се подобрява дейността, професионализма и координацията на съответните косовски институции, включително КЗК, по въпросите на гражданската защита.Съдебна система- Да се гарантира ефективни и безпристрастни съдилища, които са свободни от политическо влияние.Защита на свидетелите- Да се въведе автоматизираната система за управление на делата, за да се намали натрупването на съдебни производства, особено в гражданското право. Да се гарантира изпълнението на решенията на гражданския съд.- Да продължи да се развива юридическото образованието и обучение, особено на съдиите, прокурорите и административния персонал. Да се приеме и да се прилага Закона за Косовския институт по правосъдие и той да се превърне в жизнеспособна институция, която отговаря за обучението на съдебната власт.- Да се засили дейността на районните съдилища и на полицейските мерки за предотвратяването, санкционирането и решаването на проблем с незаконното обитаване, ползване и строителство на недвижими имоти.- Да се укрепи Прокуратурата, за да бъде в състояние да спазва принципите на независимост и безпристрастност.- Да се развие капацитет, свободен от политическо влияние, който да поеме правомощия в областта на правосъдието и вътрешните работи.Политика на борба с корупцията- Да се прилага Законът за премахване на корупцията. Да се създаде орган за борба с корупцията. Да се приеме и да се прилага плана за борба с корупцията.Права на човека и защита на малцинствата- Да се гарантира устойчивото и независимо функциониране и финансовата жизнеспособност на безпристрастна институция на омбудсмана, както и необходимите последващи действия в отговор на препоръките на омбудсмана.- Да се подпомага и да се насърчава завръщането на бежанците и разселените хора от всички общности и да се доведе докрай възстановяването на повредените и разрушени недвижими имоти вследствие на събитията от март 2004 г., включително исторически и религиозни обекти.- Да се засилят административните структури и механизмите за отговорна отчетност към Министерството на общностите и завръщащите се. Да се доразвие и да се прилага съвместната стратегическа рамка относно общностите и завръщащите се хора и да се разработят механизми на общинско ниво за подпомагане на устойчивата интеграция на завръщащите се и съществуващите малцинствени общности.- Да се приеме и да се гарантира прилагането на ефективна нормативна уредба за официалните езици и да се изгради ефективен механизъм за мониторинг на прилагането.- Да се регулират неформалните населени места. Да се намерят устойчиви решения за репатриране с оглед интеграцията на ромските малцинствени общности, които живеят в опасни жилищни условия в лагери и за групите вътрешно разселени лица, живеещи в неформални центрове.- Да се приеме закон за опазването на културното наследство и да се създадат административни механизми, за да се гарантира прилагането му.- Да се приемат закони за общественото радио и телевизия, както и срещу гражданското оклеветяване. Да се укрепи саморегулиращата се система на медиите чрез създаването на Независима медийна комисия, ефективното функциониране на Съвета по печатните медии и прилагането на Кодекса на пресата.- Да се създаде съответстваща нормативна рамка за неправителствените организации и да се гарантира възможност те да работят свободно в рамките на тази уредба.- Да се довърши нормативната уредба и дейността за гарантиране на вещните права и по-специално на владение на собственост; обитаване и права върху жилищната и нежилищната собственост, включително нормативната рамка, уреждаща строителството. Да се хармонизират общинските наредби и да се създаде механизъм за ефективното разрешаване на спорове относно търговски и селскостопански имоти. Да се засили информираността на обществото относно последиците от незаконното строителство.- Да се разработи и да се прилага стратегия, която включва стабилни договорености за правоприемство на Дирекцията по жилищно настаняване и имотни въпроси, за да се разрешат всички неуредени претенции относно жилищни имоти.- Да се гарантира ефективното прилагане на антидискриминационното законодателство.- Да се предприемат конкретни мерки за предотвратяване и санкциониране на всички форми на насилие над жени.Регионални въпроси и международни задължения- Да се засилят регионалното сътрудничество и отношенията на добросъседство.- Да се сключат и да се прилагат спогодби за свободна търговия в рамките на региона и да се участва във всички съответни регионални инициативи, както и по-специално под егидата на Пакта за стабилност.Икономически изисквания- Да се доведе докрай процеса на приватизацията в съответствие с графика на Косовската тръстова агенция.- Да се довърши процеса на обединяването на предприятия — публична собственост, а именно електрификация, железници, топлофикация, водоснабдяване и отпадъци. Да се осъществят по-нататъшни стъпки за преструктуриране, за да се подобри тяхното управление, ефективност и финансова устойчивост. Да продължи по-нататъшното укрепване на нормативната рамка относно предприятията за комунални услуги и да се засили административният капацитет на независимите регулаторни органи.- Да се засилят прозрачността и устойчивостта на публичните финанси. Да се гарантира съответствие с бюджета за 2006 г. с консолидираната средносрочна рамка на разходите.- Да се определят и реализират макроикономическите и бюджетни приоритети в тясно сътрудничество с МВФ.- Да се засили фискалната дисциплина и да се подобри контрола върху публичните разходи. Да се създадат ефективни процедури за разкриване, разглеждане и последващи действия по случаи на подозрение за измама и други нарушения, засягащи национални и международни финансови средства.- Да продължи разработването на законодателна и политическа рамка за търговията и търговските политики, която да гарантира спазване на изискванията на ЕС и СТО. Да се обнародва и да се прилага Законът за външнотърговската дейност.- Да се подобри качеството на основното и средно образование, висшето образование и професионалното образование и обучение.Европейски стандарти- Да се засили административния капацитет на всички институции за ефективно извършване на проверки за съответствието на политиките и нормативна уредба с изискванията на ЕС, по-конкретно чрез укрепване на структурите, които работят за европейското сближаване.Вътрешен пазарСвободно движение на стоки- Да се разработи необходимата нормативна уредба и да се създаде инфраструктурата за стандартизация, сертификация, метрология, акредитация и оценка на съответствието, като се вземат предвид аспектите на допълняемост с региона.- Да се прилага Законът за вътрешната търговия.Свободно движение на капитали- Да се приемат надзорни разпоредби и да се укрепи процеса на осъществяване на надзор на финансовия сектор.Митническо и данъчно облагане- Да се засили капацитета на митническата администрация за борба с корупцията и презграничната престъпност. Да се засили капацитета на звеното за наказателни разследвания.- Да се гарантира изпълнението на задълженията, свързани с прилагането на мерките относно преференциалната търговия (произход).- Да се подобри системата на данъчно облагане и да се засили капацитета на данъчната администрация по отношение на контрола и събирането.- Да се възприемат и спазват принципите на Кодекса за поведение при корпоративното данъчно облагане и да се гарантира, че новите данъчни мерки съответстват на тези принципи.Обществени поръчки- Да се приеме и ефективно да се прилага изменения Закон за обществените поръчки, включително свързаната с него подзаконова уредба за неговото прилагане. Да се създадат ефективни процедури за контрол.Нормативна уредба на интелектуалната собственост- Да се разработи и да се прилага нормативна уредба относно защитата на правата на интелектуалната, индустриалната и търговска собственост. Да се разработи средносрочна стратегия за подобряване на системата за гарантиране на зачитането на тези права.Статистика- Да се създаде първи набор от надеждни статистически данни за сметките (тип национални).Отраслови политикиПромишленост и МСП- Да се приеме средносрочна стратегия относно политиката спрямо МСП, включително създаването на орган за подкрепа на МСП и орган за насърчаване на инвестициите. Да продължи прилагането на Европейската харта за малките предприятия.- Да се приеме обща рамка на финансова отчетност, която е подходяща за условия в Косово, с ограничено прилагане на Международните стандарти за финансова отчетност/Международните счетоводни стандарти за публичен дружества и с пълно използване на облекченията, предвидени в Четвъртата и Седмата директиви за дружественото право.Селско стопанство и рибарство- Да се разработи и да започне да се прилага политика на развитие на селските райони.- Да продължи хармонизирането на нормативната уредба с правото на ЕС в областта на ветеринарния и фитосанитарен контрол.- Да се хармонизира системата за идентификация и регистрация на едрия рогат добитък с изискванията на ЕС.Околна среда- Да се подготви приемането и прилагането на нормативна уредба относно оценката на въздействието върху околната среда в съответствие с достиженията на правото на ЕС.- Да се разработи цялостен план за действие в областта на околната среда, особено по отношение на въпросите на общественото здраве, с оглед на сближаване с достиженията на правото на ЕС.- Да се подготвят дейности за засилване на осведомеността на обществото и участието на гражданското общество в решаването на въпроси, свързани с околната среда.Транспортна политика- Да се прилага Меморандумът за разбирателство относно развитието на основната регионална транспортна мрежа на Югоизточна Европа, включително служба за наблюдение на транспорта.- Да се прилага Законът за автомобилния транспорт. Да се приеме закон за безопасност по пътищата и да започне прилагането на мерки в тази област.- Да се засили капацитета за транспортно планиране, за да се приеме и да започне да се прилага Рамкова транспортна политика, която включва развитието на стратегия за мултимодален транспорт на централно и местно ниво.- Да продължи подобряването на управлението на активите на основата на реални данни с оглед поддръжката и възстановяването.- Да продължи хармонизирането на нормативната уредба в областта на въздухоплаването с достиженията на правото на ЕС предвид на Европейското общо авиационно пространство.- Да се изгради граждански оператор на летището в Прищина, да се развие неговия персонал и съоръжения, за да се гарантира съответстващо равнище на сигурност, както и добро и отговорно управление.Енергетика- Да започнат да се спазват ангажиментите, поети в рамките на Договора за енергийната общност. Да се гарантира жизнеспособността и устойчивостта на електрификационното дружество, по-специално чрез значително повишаване на събираемостта на приходите и подобряване на структурите на управление.Информационно общество и медии- Да се приеме и да започне да се прилага политика относно електронните комуникационни мрежи и услуги, насочена към създаване на стабилна конкурентна среда, за да бъдат привлечени чуждестранни инвестиции.Финансов контрол- Да се разработи стратегия за публичния вътрешен финансов контрол като основа за изпълнение на средносрочните препоръки в тази област.Правосъдие, свобода и сигурностВизов режим, граничен контрол, убежище и миграция- Да се засили сътрудничеството между органите за управление на границите.Изпиране на пари- Да се гарантира функционирането на Центъра за финансова информация, за да изпълнява ефективно ролята си по събиране и анализ на данни във връзка с изпирането на пари.Наркотици- Да продължи да се засилва местният капацитет в областта на разследване на наркотиците.Полиция- Да се подобри ефективността на разследването на престъпността. Да се приеме и да се прилага нормативна уредба за създаването на Косовската полиция (КП) и да се засилят способностите ѝ за извършване на разследвания и вътрешен контрол. Да се засили ръководството ѝ.- Да се гарантира независимостта и професионализма на бъдещата академия за образование и обучение по обществена безопасност като учебно заведение.Борба с организираната престъпност и тероризма- Да продължи да се засилва местния капацитет в дирекцията за борба с организираната престъпност в рамките на КП. Да се прилага Планът за действие за борба с трафика на хора.СРЕДНОСРОЧНИ ПРИОРИТЕТИПолитически изискванияДемокрация и върховенство на законаПублична администрация- Да се осъществи устойчива реформа в публичната администрация при спазване на бюджетните ограничения. Да се подобри капацитета на местната администрация за да предоставя услуги на местното население по равнопоставен и ефективен начин.Съдебна система- Да се определи и консолидира пълна законова рамка в Косово, която зачита правата и интересите на всички общности, като се използват всички правни източници, които понастоящем се прилагат пряко в Косово.- Да се разработи и да се прилага цялостна стратегия да подпомагане на независимостта на съдебната власт, както и независимостта на системата на прокуратурата.- Да се засили административния капацитет и ефективността на съдебната власт и всички правоприлагащи органи. Да се гарантира жизнеспособността на цялостна система за правна помощ. Да се разработи алтернативен механизъм за разрешаване на спорове.- Да се подобри системата на местата за лишаване от свобода, като се обърне особено внимание на сигурността, контрола, управлението, програмите за професионално обучение и реинтеграция, както и условията в затворите.Права на човека и защита на малцинствата- Да се приеме нормативна уредба и да се създадат и спазват механизми за защита на човешките права и правата на малцинствата в съответствие с препоръките на Съвета на Европа.- Да се гарантира жизнеспособното съществуване на малцинствените общности и недискриминационното им участие в обществения живот като се предприемат конкретни мерки, за да се гарантира тяхната безопасност, свобода на движение, както и равнопоставеността им при предоставянето на достъпа до публични и универсални услуги.- Да се прилага Законът за равенството на половете. Да се гарантира включването на правата на жените във всички съществуващи политики и нормативната уредба.- Да се разработи интегрирана политика за опазване на културното наследство. Да се работи активно за повишаване на общата осведоменост и уважението към културното наследство.- Да се гарантира функционирането на общественото радио и телевизия по такъв начин, че да изпълнява ролята си на обществена услуга за всички общности и на техните езици. Да се насърчава радио-телевизионната дейност на малцинствата и да се способства за постигането на устойчивост на медиите на малцинствата. Да се гарантират равни условия както за частните, така и за обществените медии.- Да се гарантира предлагането от страна на Агенцията по кадастъра на Косово и на общинските служби по кадастъра на прозрачен и недискриминационен достъп до пълните регистри на имотите, както и наличието на функциониращи механизми за отчетност.Регионални въпроси и международни задължения- Да продължи укрепване на механизмите за регионално и международно сътрудничеството в областта на правоприлагането, включително предаването на заподозрени и осъдени, както и правна помощ между съдебните органи.- Да се работи за сключването на бъдещата Регионална спогодба за свободна търговия в Югоизточна Европа.Икономически изисквания- Да се подготви основа за развитието на капацитет в областта на привличането на средства и управлението на дълга.- Да се проучат възможните гаранционни механизми за привличане на чуждестранни инвестиции, по-конкретно в сътрудничеството с Многостранната агенция за гарантиране на инвестициите.- Да се разработят гъвкави социални политики за насърчаване на заетостта и социалното сближаване и да се решават въпросите на бедността и социалното изключване, като се обръща особено внимание на младежката заетост.- Да се изгради капацитета на банковия сектор за предоставяне на конкурентоспособни банкови услуги и дългосрочно конкурентоспособно финансиране. Да се гарантира надежден и ефективен надзор на банковите, застрахователните и пенсионноосигурителните институции.- Да се постигне напредък в изготвянето на средносрочна стратегия за развитие и план, свързан със секторните стратегии, които да са съобразени с намаляването на бедността и да се хармонизирани със средносрочната рамка на разходите и програмата за инвестиции в публичния сектор.Европейски стандартиВътрешен пазарСвободно движение на стоки- Да започне транспонирането на новите директиви, директивите на глобалния подход и директивите по стария подход.- Да продължи транспонирането на европейските стандарти.- Да се създаде структура за надзор на пазара.Митническо и данъчно облагане- Да продължи приближаването на данъчното и митническото законодателство до достиженията на правото на ЕС и укрепването на административния капацитет за прилагането на нормативната уредба и за борба с корупцията, презграничната престъпност и избягването на фискалните задължения.Обществени поръчки- Да се гарантира ефективното прилагане на нормите за обществените поръчки от страна на възложителите – органи на управление и организации на всички равнища, включително чрез разработването на оперативен инструментариум, осигуряване на обучение и засилване на административния капацитет.Нормативна уредба на интелектуалната собственост- Да продължи засилването на капацитета за осигуряване на спазването на правата на интелектуалната, индустриална и търговска собственост, в съответствие със средносрочната стратегия.Статистика- Да се засили усилията за създаване на надеждна статистическа система.Отраслови политикиПромишленост и МСП- Да продължи прилагането на Европейската харта за МСП и средносрочната стратегия за МСП.- Да продължи постепенното сближаване на дружественото право, включително стандартите за финансова отчетност.Селско стопанство и рибарство- Да се разработи политика и нормативна рамка в подкрепа на жизнеспособна поземлена реформа. Да се подпомага защитата на земеделската земя, която е застрашена от нерегулирано градско развитие.- Да започне да се работи по идентификацията на дребния рогат добитък и регистрацията на движението му.- Да се изготви програма за модернизация на предприятията от хранително-вкусовата промишленост.- Да започне работа за ефективен контрол върху вътрешното растениевъдството, по-конкретно относно продукти, за които има конкретни изисквания на ЕС.Околна среда- Да се приеме и да се прилага план за действие в областта на околната среда с цел сближаване с достиженията на правото на ЕС.- Да се прилагат и подпомагат дейности увеличаване на осведомеността на обществото и участието на гражданското общество в разрешаването на въпроси, свързани с околната среда.Транспортна политика- Да продължи прилагането на Меморандума за разбирателство относно развитието на основната регионална транспортна мрежа на Югоизточна Европа.Енергетика- Да се изготвят законодателна и регулаторна рамка с цел да се насърчават публично-частните партньорства и смесените инвестиции в електрификационни сектор, в съответствие със заключенията на проучването за привличане на инвестиции.Информационно общество и медии- Да се прилага нормативната уредба относно електронните комуникационни мрежи и услуги и да се засилят позициите на независимия регулатор.Финансов контрол- Под координиращата роля на Министерството на финансите, да се разработят и да се прилагат принципите на децентрализираната управленска отчетност и функционално независимия вътрешен одит, в съответствие с международните стандарти и най-добрата практика на ЕС, чрез единна нормативна уредба и съответстващ административен капацитет.- Да се засили оперативния капацитет и функционалната и финансова независимост Върховната одитна институция.Правосъдие, свобода и сигурностНаркотици- Да се разработи и да се прилага ефективна нормативна уредба и стратегии за борба с трафика на наркотици и злоупотребата с наркотици.Борба с организираната престъпност и тероризма- Да се разработи и да се прилага цялостна стратегия за борба с организираната престъпност, финансовата престъпност и тероризма. Да се укрепи местния капацитет за разследване на организираната престъпна дейност. Да се укрепи капацитета на съдебната власт за съдебно преследване и съдене при дела срещу организираната и финансовата престъпност.- Да се разработи стратегия за събиране на оръжия, да се довърши и да се гарантира прилагането на нормативната уредба относно лекото стрелково оръжие.[1] ОВ L 306, 7.12.2000 г., стр. 1. Регламент, последно изменен с Регламент (ЕО) № 2112/2005 (ОВ L 344, 27.12.2005 г., стр. 23).[2] Не се включва Косово, както е определен в РССООН 1244.--------------------------------------------------


title: 2009/660/ЕО: Решение на Европейския парламент от 23 април 2009 година относно приключването на сметките на Европейската фондация за обучение за финансовата 2007 година

text:
               26.9.2009

               BG

               Официален вестник на Европейския съюз

               L 255/152

      РЕШЕНИЕ НА ЕВРОПЕЙСКИЯ ПАРЛАМЕНТ

   от 23 април 2009 година
   относно приключването на сметките на Европейската фондация за обучение за финансовата 2007 година
   (2009/660/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за обучение за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската фондация за обучение за финансовата 2007 година, придружен от отговорите на Фондацията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕИО) № 1360/90 от 7 май 1990 г. за създаване на Европейска фондация за обучение (4), и по-специално член 11 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на комисията по бюджетен контрол (A6-0157/2009),

               1.

               Удостоверява, че окончателните годишни отчети на Европейската фондация за обучение са приложени към доклада на Сметната палата.

               2.

               Одобрява приключването на сметките на Европейската фондация за обучение за финансовата 2007 година.

               3.

               Възлага на своя председател да предаде настоящото решение на директора на Европейската фондация за обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            The President

         Hans-Gert PÖTTERING

            The Secretary-General

         Klaus WELLE

      (1)  ОВ C 278, 31.10.2008 г., стр. 63.

      (2)  ОВ C 311, 5.12.2008 г., стр. 149.

      (3)  ОВ L 248, 16.9.2002 г., стр. 1.

      (4)  ОВ L 131, 23.5.1990 г., стр. 1.

      (5)  ОВ L 357, 31.12.2002 г., стр. 72.


title: 2012/79/ЕС: Решение на Съвета от 10 февруари 2012 година за назначаване на член от Австрия в Комитета на регионите

text:
               14.2.2012

               BG

               Официален вестник на Европейския съюз

               L 40/8

         РЕШЕНИЕ НА СЪВЕТА
   от 10 февруари 2012 година
   за назначаване на член от Австрия в Комитета на регионите
   (2012/79/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Австрия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г. На 26 април 2010 г. г-н Markus WALLNER беше назначен за член до 25 януари 2015 г. с Решение 2010/242/ЕС на Съвета (3), след изтичането на мандата на г-н Herbert SAUSGRUBER.

               (2)

               След изтичането на изборния мандат, въз основа на който беше назначен г-н Markus WALLNER, се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Преназначава се за член на Комитета на регионите за остатъка от мандата, а именно до 25 януари 2015 г.:

               —

               г-н Markus WALLNER, Landeshauptmann von Vorarlberg (промяна на длъжността).

         Член 2
   Настоящото решение влиза в сила в деня на приемането му.

      Съставено в Брюксел на 10 февруари 2012 година.

            За Съвета

            Председател

         C. ANTORINI

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.

      (3)  ОВ L 107, 29.4.2010 г., стр. 20.